દિવસે દિવસે શિક્ષણ મોંઘુ થતુ જાય છે અને એમાંય ગ્રામિણ ક્ષેત્રમાંથી ગાડરીયા પ્રવાહની જેમ વિધ્યાર્થીઓએ સારુ શિક્ષણ મેળવવા શહેર તરફ જે આંધળી દોટ મૂકી છે તેવા સમયે ધર આંગણે શ્રેષ્ઠ શિક્ષણ આપતી શૈક્ષણિક સંસ્થાઓની અનિવાર્યતા વધી ગઈ છે. પોતાના ગામમાં અથવા તાલુકા મથકે ચાલતી શૈક્ષણિક સંસ્થાઓ દ્વારા જો સકારાત્મક અભિગમ સાથે શ્રેષ્ઠ શિક્ષણ આપવાના પ્રયત્નો કરવામાં આવે તો શિક્ષણ હેતુ કરવા પડતા વધારાના ખર્ચાઓમાંથી ગ્રામીણ ક્ષેત્રના પરિવારોને ખાસી એવી રાહત મળી શકે એમ છે.